พอดีลืมทานยาคุมวันที่ 16 แล้วมากินวันที่ 17 ตามเวลาปกติ แต่กิน1เม็ดตามปกติ วันที่ 18 ควรกิน 2เม็ด ไหมคะ
สวัสดีค่ะ Chayanon,โดยปกติเมื่อลืมทานยาคุมกำเนิดไป 1 วัน แล้ววันถัดไปเมื่อนึกขึ้นได้ ก็ให้รีบทานเม็ดที่ลืมทันทีไป 1 เม็ด แล้วทานอีก 1 เม็ดในเวลาเดิมปกติ ซึ่งจะเท่ากับทานไป 2 เม็ดใน 1 วัน ซึ่งประสิทธิภาพในการป้องกันการตั้งครรภ์ก็จะลดลงไปเพียงเล็กน้อยเท่านั้น อย่างไรก็ตาม หากมานึกออกในวันต่อๆ ไป ก็ไม่จำเป็นต้องทาน 2 เม็ดใน 1 วันแล้วค่ะ เพราะจะไม่ได้ช่วยเพิ่มประสิทธิภาพขึ้นได้ค่ะดังนั้น หากลืมทานยาคุมในวันที่ 16 โดยปกติ เมื่อนึกออกในวันที่ 17 ก็ต้องทานทันทีไปก่อน 1 เม็ด และทานอีก 1 เม็ดในเวลาเดิมของวันที่ 17 ซึ่งจะเท่ากับทานไป 2 เม็ด แต่หากมานึกออกในวันที่ 18 ก็ไม่จำเป็นต้องทานไป 2 เม็ดแล้วค่ะ เพราะจะไม่ช่วยเพิ่มประสิทธิภาพของวันที่ลืมทานที่ผ่านมาได้แล้วค่ะ